Infoboks

Ifølge Ekstra Bladet er Thomas Sørensen i spil til et skifte til den australske klub Melbourne City.

Thomas Sørensen takkede ved sidste sæsons afslutning af i Stoke. Siden er Sørensen taget til USA, hvor han skal cykle knap 6.000 kilometer for at indsamle penge til KidsAid.

Men fodboldkarrieren er dog ikke slut, og ifølge Ekstra Bladet kan et nyt job være inden for rækkevidde for den 39-årige veteran-keeper.

Avisen mener at vide, at Sørensen er stærkt i spil til en kontrakt hos Melbourne City, der står og mangler en målmand. Melbourne City er en del af City Football Group, der også har Manchester City og New York City.